გ ა ნ მ ა რ ტ ე ბ ი თ ი     ბ ა რ ა თ ი
,,საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს სახელმწიფო კონტროლს დაქვემდებარებული სსიპ − ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრის მიერ მომსახურების გაწევის ვადის, სახეების, საფასურის გადახდისა და გადახდილი საფასურის დაბრუნების წესის დამტკიცების შესახებ“ საქართველოს მთავრობის 2015 წლის 14 სექტემბრის №468 დადგენილებაში ცვლილების შეტანის“ შესახებ“
საქართველოს მთავრობის დადგენილების პროექტზე

ინფორმაცია სამართლებრივი აქტის პროექტის შესახებ

	საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს სახელმწიფო კონტროლს დაქვემდებარებული სსიპ − ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრის მიერ მომსახურების გაწევის ვადის, სახეების, საფასურის გადახდისა და გადახდილი საფასურის დაბრუნების წესის დამტკიცების შესახებ საქართველოს მთავრობის  დადგენილებაში ცვლილების შეტანის თაობაზე“ საქართველოს მთავრობის დადგენილების ცვლილების პროექტი მიზნად ისახავს ახალი კორონავირუსით  (SARS-CoV-2) გამოწვეული ინფექციის (COVID-19) ტესტირების ხელმისაწვდომობის გაზრდას, რაც გამოიხატება ტესტირების ფასის შემცირებით. გამომდინარე იქიდან, რომ ტესტირებისათვის საჭირო ტესტების ფასი ბაზარზე მნიშვნელოვნად შემცირდა, შესაბამისად, მათი შესყიდვა უფრო დაბალი ფასი უჯდება ცენტრს და ასევე გაიზარდა კონკურენცია ტესტირების განმახორციელებელ დაწესებულებებს შორის, გაიზარდა როგორც დაწესებულებების რაოდენობა, ასევე დატვირთვაც,  რამაც  მნიშვნელოვნად იმოქმედა ტესტირების ფასის შემცირებაზე.  
დანართი N1 დან ამოღებულია N135 პოზიციით გათვალისწინებული კვლევა (პჯრ რეალურ დროში კორონავირუსის დეტექციისთვის (SARS coV2 RT PCR არაუმეტეს 6 საათისა) მასალის აღების გათვალისწინებით 320.00 ). 
ამასთანავე, კვლევების ჩამონათვალს ემატება  ერთი ახალი  კვლევა ლუგარის ლაბორატორიაში: წინამდებარე პროექტში წარმოდგენილია N138 პოზიციით -  Serology. Anti-SARS-CoV-2 total Ab - Anti-SARS-CoV-2 total Ab - Anti-SARS-CoV-2 სუმარული ანტისხეულების (Ab) დეტექცია,  რომლის საფასური არის 70 ლარი.
კერძოდ ცვლილება შეეხო დანართი N1 -  ის   #135 -  #141 პოზიციებს.

ინფორმაცია ევროკავშირის სამართლებრივი აქტის შესახებ
პროექტი არ გამომდინარეობს ,,ერთის მხრივ, საქართველოსა და, მეორეს მხრივ, ევროკავშირს და ევროპის ატომური ენერგიის გაერთიანებას და მათ წევრ სახელმწიფოებს შორის ასოცირების შესახებ შეთანხმებიდან“ ან ევროკავშირთან დადებული საქართველოს სხვა ორმხრივი და მრავალმხრივი ხელშეკრულებებიდან.
ბავშვის უფლებრივ მდგომარეობაზე სამართლებრივი აქტის ზეგავლენის შეფასება
	პროექტი არ ახდენს ბავშვის უფლებრივ მდგომარეობაზე ზეგავლენას.

პროექტის საფინანსო-ეკონომიკური გაანგარიშება
დადგენილების პროექტის  მიღება არ გამოიწვევს დამატებითი ხარჯების გამოყოფას სახელმწიფო ბიუჯეტიდან.

პროექტის მოსალოდნელი შედეგები
დადგენილებაში კონკრეტული ცვლილებების შეტანის შედეგად მნიშვნელოვნად გაიზრდება ქვეყანაში „ახალი კორონავირუსით  (SARS-CoV-2) გამოწვეული ინფექციის  (COVID-19) დიაგნოსტიკის ხემისაწვდომობა.  
პროექტის განხორციელების ვადები
დადგენილება ძალაში შევა 2021 წლის პირველი აპრილიდან.
პროექტის ავტორი და წარმდგენი
დადგენილების პროექტის ინიციატორია -  სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრი.
დადგენილების პროექტის  წარმდგენია -  საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო.